شرقی آذربایجان تورکیهنین ارزروم شهرینه، موناسیب تیجاری شریک اول
شرقی آذربایجان تورکیهنین ارزروم شهرینه، موناسیب تیجاری شریک اولا بیلر
شرقی آذربایجانین اوستانداری دئدی: بیر-بیریمیزین ظرفیّتلریندن داها چوخ ایستیفاده ائلهمهلیییک و شرقی آذربایجان منطقهده اثر قویان بیر نوقطه کیمی ارزروم اوستانینا یاخشی تیجاری شریک اولا بیلر.
فارسین تبریزدن وئردیگی خبره گؤره، تیجاری-ایقتیصادی بیر هیأتین باشیندا تورکیهنین ارزروموندا سفرده اولان شرقی آذربایجانین اوستانداری احمد علیرضابیگی، سفرینین اوّل گونونده نئچه خدماتی-تولیدی مرکزدن گؤروشده ارزرومون محلی مقاملاریله گؤروشدو.
شرقی آذربایجانین اوستانداری ارزرومون اوستانداریله گؤروشده ایران و تورکیهنین موشترکاتینی ایکی طرفلی همکارلیقلارا موناسیب فورصت اولدوغونو دئمکله آرتیردی: شرقی آذربایجان و ارزروم اوستانلاری بو فورصتلردن آیری اوستانلارا نیسبت داها چوخ ایستیفاده ائده بیلرلر.
علیرضابیگی آرتیردی: : بیر-بیریمیزین ظرفیتلریندن داها چوخ ایستیفاده ائلهمهلیییک و شرقی آذربایجان منطقهده اثر قویان بیر نوقطه کیمی ارزروم اوستانینا یاخشی تیجاری شریک اولا بیلر.
ارزرومون اوستانداری صلاحالدین اؤزتورکده قاباقکی تَوافوقلرین گئرچکلشمهسینه ایکی طرفین هیأتلرینین گئت-گلینین ایدامه تاپماسیندان آسیلی بیلدی و تأکید ائلهدی ایکی طرفلی رابیطهلرین ایجرایی اولماسی اوچون قاباقکی تفاهوملره آرتیق دیقّت یئتیریلمهلیدیر.
شرقی آذربایجانین اوستانداری و همراه هیأتی سفرین ایدامهسینده، بو شهرین شهرداریسینه گئدیب شهردارلا گؤروشوب دانیشدی.
بو گؤروشده شرقی آذربایجانین اوستانداری و ارزروم شهرداری، ایکی طرفلی همکارلیقلارین خصوصاً شهرسالما و شهر خیدمتلری زمینهسینده تأکید ائلهدیلر.
علیرضابیگی مربوطه مودیرلرله بیرلیکده ارزروم اوستانین بؤحران مودیریّتی سیتادینداندا گؤروش ائلهدی و اونلارین برنامهلری و ایمکانلارینین جریانیندا اولدو.
شرقی آذربایجانین تیجاری ـ ایقتیصادی هیأتی ارزروما اولان ایکی گونلوک سفرلرینده ارزرومومون ایقتیصادی فعّاللاریله گؤروشوب تیجاری آلیش-وئریشین چوخالماسینا تأکید ائلهدیلر.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab